סיגריות דלות ניקוטין גורמות נזק באותה מידה כמו סיגריות רגילות, ולפעמים אפילו לנזק רב יותר. כדי לפצות על כמות הניקוטין הנמוכה יותר בהן, המעשן שואף לריאותיו עשן רב יותר ומשהה את יציאת העשן מריאותיו למשך פרק זמן ארוך יותר, כדי להשלים את כמות הניקוטין (החומר הממכר בסיגריה) שלה גופו זקוק. באופן זה סופג האדם המעשן לריאותיו, גם כמויות גדולות יותר מ-4,000 הרעלים האחרים שהסיגריה מכילה, כולל 43 חומרים מסרטנים. בנוסף לכך, האדם המעשן גם מאמין שהוא יכול לעשן יותר סיגריות דלות ניקוטין, ולכן הוא לרוב מעלה את מספר הסיגריות שהוא מעשן מידי יום, פעולה המגבירה את הנזק שהעישון גורם לגופו.